આજે અમદાવાદનો 606મો જન્મ દિવસ છે. ત્યારે માણેકનાથ બાબાનાથ બાબાની 13મી પેઢીના મહંતશ્રી ચંદનનાથજી અને શહેરના મેયર ગૌતમ શાહે માણેક બુર્જ પર જઇને પૂજા કરી હતી. માણેક બુર્જ અમદાવાદનું મહત્વનું સ્થળ છે. વર્ષ 1411માં અહમદશાહ બાદશાહને ગુરૂ માણેકનાથજીએ શહેરના વિકાસ માટે મકાનોનો પાયો નાખવા અંગેનું માર્ગદર્શન આપ્યું હતું. અમદાવાદ મ્યુનિસિપલ કોર્પોરેશન દ્વારા એલિસ બ્રિજ અને જેની આસપાસના વિસ્તારને માણેક બુર્જ તરીકે ઓળખ આપવામાં આવે છે.